[{"text_idx": "#000000", "text": "Mae\u2019r argyfwng iechyd meddwl yn cael effaith anghymesur ar bobl sy\u2019n ddigartref"}, {"text_idx": "#000001", "text": "Mae\u2019r Wallich yn lansio ymgyrch newydd sy\u2019n edrych ar dirwedd lle mae iechyd meddwl mewn argyfwng, digartrefedd a defnyddio sylweddau yn digwydd ar y cyd yng Nghymru."}, {"text_idx": "#000002", "text": "Pam mae angen yr ymgyrch hon arnom ni?"}, {"text_idx": "#000003", "text": "Yn ystod cyfnod cynnar y pandemig, rhwng mis Mawrth a mis Hydref 2020, bu ein staff cymorth sydd wedi\u2019u hyfforddi\u2019n arbennig yn helpu dros 4,000 o bobl a oedd yn ddigartref."}, {"text_idx": "#000004", "text": "Mewn cyfnod o ansicrwydd, roedd un peth yn sicr. Roedd angen i ni barhau i ymateb i unrhyw un a oedd ein hangen ni."}, {"text_idx": "#000005", "text": "Roedd 24 o\u2019n gwasanaethau ledled Cymru yn cael eu hystyried yn \u2018wasanaethau hanfodol\u2019 a gweithiodd ein staff rheng flaen yn ddiflino i gynnig cymorth llety, lles, ariannol ac iechyd drwy gydol y cyfnodau clo."}, {"text_idx": "#000006", "text": "Ar yr un pryd, datgelodd dadansoddiad data gan Mind bod mwy o bobl wedi profi argyfwng iechyd meddwl yn ystod pandemig y coronafeirws nag erioed o\u2019r blaen."}, {"text_idx": "#000007", "text": "Arolwg staff ar gymorth iechyd meddwl mewn argyfwng"}, {"text_idx": "#000008", "text": "Roedd ein staff yn fwy a mwy pryderus a rhwystredig oherwydd eu hanallu i sicrhau cymorth a chefnogaeth i bobl mewn argyfwng iechyd meddwl."}, {"text_idx": "#000009", "text": "Mewn arolwg staff, a gwblhawyd gan The Wallich yn 2022:"}, {"text_idx": "#000010", "text": "Roedd 96% o\u2019r staff a holwyd wedi cefnogi cleientiaid mewn argyfwng iechyd meddwl."}, {"text_idx": "#000012", "text": "Roedd 66% o\u2019r staff a holwyd yn ei chael yn anodd iawn cael gafael ar y gefnogaeth hon ac nid oeddent yn fodlon a\u0302\u2019r gefnogaeth a oedd ar gael."}, {"text_idx": "#000013", "text": "Dywedodd 8% nad oedd unrhyw gefnogaeth ar gael."}, {"text_idx": "#000014", "text": "Ac o ran yr anhawster i gael gafael ar gymorth yn ystod ac ar o\u0302l y pandemig:"}, {"text_idx": "#000015", "text": "Mae 72% yn teimlo nad oes mynediad cystal at wasanaethau iechyd meddwl ar gael i bobl sy\u2019n ddigartref, o\u2019i gymharu a\u0302\u2019r boblogaeth gyffredinol."}, {"text_idx": "#000016", "text": "Mae 60% o\u2019r staff a holwyd yn teimlo ei bod yn anoddach cael gafael ar gymorth iechyd meddwl i gleientiaid ers dechrau\u2019r pandemig."}, {"text_idx": "#000018", "text": "Penderfynom ymchwilio ymhellach i hyn ac rydym wedi anfon ceisiadau Rhyddid Gwybodaeth (FOI) at bob bwrdd iechyd, awdurdod lleol, heddlu a gwasanaeth ambiwlans yng Nghymru, yn ogystal a\u0302 Llywodraeth Cymru."}, {"text_idx": "#000022", "text": "Bydd yr adroddiad hefyd yn amlinellu atebion i\u2019r argyfwng presennol \u2013 o\u2019n safbwynt ni mewn ymateb i\u2019r mater, ac argymhellion i eraill sy\u2019n ariannu, yn comisiynu ac yn darparu gwasanaethau ledled Cymru."}, {"text_idx": "#000024", "text": "Dewch yn o\u0302l i edrych ar y dudalen hon i gael yr wybodaeth ddiweddaraf ac erthyglau cysylltiedig a\u0302\u2019r ymgyrch, neu gofrestru i gael ein cylchlythyr."}, {"text_idx": "#000025", "text": "Datganiadau a Pholisi\u0308au The Wallich"}]